Kaapjag | Cape Hunters and Game Conservation Association
Dedicated HuntersDedicated Sport Shooting
Docs & Files Competition Results
Blogsvideosmember noticesbontebok MagazineGallery
MEMBER LOGINVIEW VIDEO
DOCS & FILESCompetition Results
BLOGS & Newsvideosmember noticesbontebok MAGAZINEGALLERY
KAAPJAG TAK-KOLLIG: KOUP
Sutherland, Laingsburg, Merweville, Prince Albert, Ladismith, Leeu-Gamka, Beaufort-Wes
Voorsitter: Jacobus Nel
Jacobus is 'n boorling van die ou Groot Karoo. Hierdie wêreld is in sy bloed, net soos skiet en jag ook deel vorm van sy wese. Jacobus se blootstelling aan jag is reeds op 16 jarige ouderdom daargestel toe 'n familievriend, wyle Oom Flip Botma, hom op sy eerste springbokjagtog vergesel het. Jacobus se voorkeur vir die .243 -geweer was tydens hierdie gebeurtenis gevestig, maar sy belangstelling in gewere en skiet het werklik beslag gekry toe sy pa en wyle Oom Flip in 2001 so saam-saam begin herlaai het en hom daarby betrek het. Die gogga het gebyt en Jacobus se arsenaal is spoedig met nog 'n .22-250 en .308 uitgebrei. Jacobus is 'n kranige skut en kan sy man behoorlik staan wanneer 'n papierteiken of ongedierte in sy visier beland.
Jacobus het was in Laingsburg skoolgaande en het homself ook as 'n kranige rugbyspeler tydens sy skoolloopbaan onderskei. Na skool het hy vir 4 jaar lank homself aan die gewoel van die stadswêreld oorgegee terwyl hy hom ook vir sy loopbaan bekwaam het. Hy sou vir 10 jaar lank werksaam wees op Laingsburg voordat hy voltyds begin boer het. Jacobus verbou nou uiesaad vir die Europese mark, benewens 'n veeboerdery wat ook deurlopend sy aandag verg.
‍Waarna lede kan uitsien
Dit is nie moontlik om van die Koup-tak te praat sonder om die Nel-familie by die gesprek in te sluit nie. Jacobus en sy pa, Koos en ma, Ilze is verseker die gom wat hierdie tak bymekaar hou.
Hul opoffering om 'n standplaas en skietbaan vir die tak te bied, en ten spyte van verskeie uitdagings die voortbestaan van die tak te verseker, is prysenswaardig!
Hierdie tak is weliswaar die kleinste Kaapjagtak, maar is ongetwyfeld die tak met die meeste guts gegewe die uitdagings waarmee hulle te make het: van baie lang afstande om by byeenkomste te kan uitkom tot die droogte, wat hierdie gebied oor 'n periode van agt jaar behoorlik geteister het!
Ten spyte van hierdie uitdagings bly die bestuur en lede toegewyd tot die tak se voortbestaan en is hul gasvryheid, groothartigheid en blymoedigheid, 'n voorbeeld vir die van ons wat veel minder uitdagings ervaar.
Die Koup-tak bied jaarliks die volgende CHASA skietgeleenthede aan sy lede:
Die Randslag-baanskiet, is 'n spesiale geleentheid waar lede na afsloop van die skiet onder die groot doringboom op Sandpoort byeenkom en saam kuier en braai. Hierdie byeenkoms is gewoonlik die afsluiting van die jaar se aktiwiteite en dit is hier waar die lede hul onderlinge band herbevestig en stories uitruil.
Besoek gerus ons kalender om hierdie tak se komende skietgeleenthede te besigtig.
Die Koup-tak se gebied sluit die volgende dorpe in: Sutherland, Laingsburg, Merweville, Prince Albert, Ladismith, Leeu-Gamka en selfs so ver as Beaufort-Wes.
Dit is dus nie vreemd vir 'n lid om meer as 200 kilometer te moet reis om 'n byeenkoms by te woon en weer tuis te kom nie.
Die tak se skietbaan is op die plaas Sandpoort, wat ongeveer 61km noord van Laingsburg langs die N1 geleë is. Die lede van hierdie streek verdien ongetwyfeld die benaming van "Vasbyters"! Kaapjag is trots op ons verbintenis met hierdie streek en sy mense.
Indien u in die gebiede van Sutherland, Laingsburg, Merweville, Prince Albert, Ladismith, Leeu-Gamka en selfs so ver as Beaufort-Wes woonagtig is, sal u outomaties met die Koup-tak verbint word ten tye van u suksesvolle lidmaatskapaansoek.